# Luis Bárcenas Gutiérrez

Luis Bárcenas Gutiérrez (Huelva, 22 d'agost de 1957) és un polític espanyol, que fou gerent (1982-1987, 1993-2008) i posteriorment tresorer (2008-2009) del Partit Popular, així com senador del Partit Popular per Cantàbria (2004-2010), càrrecs que va deixar voluntàriament després de ser imputat a l'escàndol de corrupció política anomenat cas Gürtel.

## Corrupció política

Tresorer del PP, en 28 de juliol del 2009 va presentar la dimissió en ser imputat pel cas Gürtel. El 16 de gener de 2013, el magistrat-jutge Pablo Ruz, uneix a les diligències del Cas Gürtel la resposta rebuda per part de les autoritats judicials de Suïssa a la seua comissió rogatòria per la qual l'extresorer del PP havia estat titular d'un compte bancari on van arribar a haver-hi 22 milions d'euros.
El diari El País va fer públics en 31 de gener de 2013 comptes no auditats de l'extresorer del Partit Popular on es revela el pagament de diners dins de sobres als principals polítics del PP dels governs espanyols de José María Aznar i Mariano Rajoy. Entre altres s'hi involucra a polítics com Maria Dolores de Cospedal, Rodrigo Rato, Jaime Mayor Oreja, Javier Arenas i Ángel Acebes, junt a l'actual president del govern espanyol, Mariano Rajoy, a qui consta el pagament de 25.000 euros anuals durant 11 anys. La publicació d'aquests comptes no oficial dona origen a l'anomenat cas Bárcenas, on s'investiga el presumpte finançament il·legal del Partit Popular.
El 7 de juliol de 2013, el diari El Mundo publica una entrevista amb Luis Bárcenas en què aquest corrobora el finançament il·legal del Partit Popular durant els últims 20 anys. El 2013 va ingressar en presó provisional comunicada i sense fiança, pels presumptes delictes contra l'Administració Pública, contra la Hisenda Pública, de blanqueig de capitals, d'estafa processal en grau de temptativa i de falsedat en document mercantil.
Va estar empresonat de manera preventiva durant 19 mesos, fins que el gener de 2015 es va anunciar que seria alliberat en pagar una fiança de 200.000 euros en efectiu. El maig de 2015, en el marc de la sentència pel cas Gürtel, va ser condemnat a 33 anys i 4 mesos de presó, i l'Audiència Nacional va decretar-ne l'ingrés immediat a Soto del Real.

## Referències

* ↑ «Luis Bárcenas dimite temporalmente como tesorero del PP». El País, 28-07-2009.
* ↑ «L'extresorer del PP Luis Bárcenas tenia 22 milions d'euros en comptes a Suïssa, que va buidar en ser imputat». 324, 16-01-2013.
* ↑ «Las cuentas secretas de Bárcenas». El País, 31-01-2013.
* ↑ «Cuatro horas con Bárcenas». El Mundo, 07-07-2013.
* ↑ «La "bomba" que Bárcenas va explicar al director dEl Mundo'». Ara, 07-07-2013.
* ↑ «Bárcenas afirma que el PP es va finançar de forma irregular durant almenys 20 anys». El Punt Avui, 07-07-2013.
* ↑ «Bárcenas explica a El Mundo la trama de finançament il·legal del PP». VilaWeb, 07-07-2013.
* ↑ «Bárcenas confirma que el PP se ha financiado ilegalmente los últimos 20 años, según El Mundo». El Diario, 07-07-2013.
* ↑ «Bárcenas asegura que el PP se financió de forma irregular durante al menos 20 años». El País, 07-07-2013.
* ↑ «Bárcenas amenaza con divulgar documentos que harían "caer al gobierno"». La Sexta, 07-07-2013. Arxivat de l'original el 2013-07-10. [Consulta: 7 juliol 2013].
* ↑ «El telediario de TVE no da espacio a la confirmación de Bárcenas de la financiación ilegal del PP». El Diario, 07-07-2013.
* ↑ «El Ayuntamiento de Toledo confirma el pago al PP de una comisión "ilegal" de 200.000 euros». Público, 07-07-2013.
* ↑ Acte de 27 de juny de 2013 sobre les Diligències Prèvies 275/08 al Jutjat Central d'Instrucció n. 5 de l'Audiència Nacional
* ↑ «El jutge decreta presó incondicional per a Bárcenas». La Vanguardia, 27-06-2013.
* ↑ «Bárcenas ya está en la cárcel». El País, 27-06-2013.
* ↑ «El extesorero del PP Luis Bárcenas ingresa en la prisión madrileña de Soto del Real». RTVE, 27-06-2013.
* ↑ «Bárcenas reune los 200.000 euros que le permiten pagar la fianza» (en castellà). ABC, 21-01-2015. [Consulta: 22 gener 2015].
* ↑ «Presó incondicional per a Luis Bárcenas, condemnat pel cas Gürtel». 324.cat, 28-05-2018 [Consulta: 28 maig 2018].

## Vegeu també

* Cas Bárcenas
* Cas Gürtel